Candi

**Candi** adolah istilah nan marujuak kapado sabuah bangunan agamo tampek ibadaik paninggalan purbakala nan barasa dari peradaban Hindu-Buddha. Bangunan ko dipakai sabagai tampek pamujaan dewa-dewi ataupun mamuliakan Buddha. Tapi, istilah 'candi' indak anyo dipakai dek masyarakaik untuak manyabuik tampek ibadaik sajo, banyak situs-situs purbakala non-religius dari maso Hindu-Buddha Indonesia klasik, baiak sabagai istano (kraton), pamandian, gapura, dan sabagainyo, disabuik juo jo istilah candi.

Candi marupokan bangunan tiruan tampek tingga dewa-dewi nan sabananyo, iyolah Gunuang Mahameru. Dek itu, seni arsitekturnyo dihias jo babagai macam ukiran jo pahatan babantuak pola hieh nan disasuaikan jo alam Gunuang Mahameru. Candi-candi jo pasan nan disampaikan lewaik arsitektur, relief, sarato arca-arcanyo indak panah lapeh dari unsua spiritualitas, dayo cipta, jo katarampilan tukang bangunnyo.

Sabagian candi umpamo Candi Borobudur jo Prambanan dibangun amaik bamego-mego, detail, kayo jo ragam hieh nan mewah, banilai estetika nan tinggi, jo mamakai teknologi arsitektur nan maju pado zamannyo. Bangunan-bangunan ko inggo kini manjadi bukti baitu tingginyo kabudayaan jo paradaban niniak muyang sabuah bangso.

## Terminologi
"Antaro abaik ka-7 jo ka-15 masehi, ratusan bangunan kaagamoan dibangun dari bahan bata sirah atau batu andesit di pulau Jao, Sumatera, jo Bali. Bangunan iko disabuik candi. Istilah iko juo marujuak kapado babagai bangunan pra-Islam, tamasuak gerbang, jo bahkan pamandian, akan tatapi manifestasi utamonyo tetap adolah bangunan suci kaagamoan."

— Soekmono, R. "Candi:Symbol of the Universe". Istilah "Candi" diduga barasa dari kato *“Candika”* nan aratinyo namo salah satu parwujudan Dewi Durga sabagai dewi kamatian. Dek itulah, candi acok dikaikan jo monumen tampek pedharmaan untuak mamuliakan rajo anumerta (nan alah maningga) contohnyo candi Kidal untuak mamuliaan Rajo Anusapati.

Panafsiran nan bakambang di lua nagari — tautamo di antaro panutur bahaso Inggirih jo bahaso asiang lainnyo — adolah; istilah *candi* hanyo marujuak kapado bangunan paninggalan era Hindu-Buddha di Indonesia, sadangkan dalam bahaso Melayu disabuik jo istilah kuil. Sami halnyo jo istilah *wat* nan dikaikan jo candi di Kamboja dan Thailand. Akan tatapi, dari suduik pandang bahaso Indonesia, istilah 'candi' juo marujuak kapado sado bangunan basijarah Hindu-Buddha di sadoalah dunia; indak hanyo di Nusantara, tapi juo di Kamboja, Myanmar, Thailand, Laos, Vietnam, Sri Lanka, India, joNepal; takah candi Angkor Wat di Kamboja jo candi Khajuraho di India. Istilah candi juo tadanga mirip jo istilah *chedi* dalam bahasa Thailand nan aratinyo 'stupa'.

## Pautan lua
* Perpustakaan Nasional Republik Indonesia  Basis data tantang Candi dari Perpusnas RI
* Yogyes.com Manjalajahi Candi-Candi Saisuak di Yogyakarta
* Borobudur TV  Basis data jo galeri tantang Candi-candi di Jawa Tangah jo Yogyakarta

## Rujuakan

## Daftar pustaka

*
*
*

## Bacoan lanjuik
* Dumarcay, J. 1986 *Temples of Java* Kuala Lumpur: Oxford University Press
* Holt, C. 1967 *Art in Indonesia* Ithaca: Cornell University
* Patt, J.A. 1979 *The Uses and Symbolism of Water in Ancient Indonesian Temple Architecture* University of California, Berkeley (unublished PhD thesis)
* Prijotomo, J. 1984 *Ideas and Forms of Javanese Architecture* Yogyakarta: Gadjah Mada University Press
* Degroot, Véronique 2009 *[https://books.google.com/books?id=u2HzduME8OcC Candi, Space and Landscape: A Study on the Distribution, Orientation and Spatial Organization of Central Javanese Temple Remains]* Leiden: Sidestone Press, Issue 38 of Mededelingen van het Rijksmuseum voor Volkenkunde, Leiden,